FI Euroopan unionin virallinen lehti CE 88/447

(2004/C 88 E/0456)

KIRJALLINEN KYSYMYS P-3023/03

esittäjä(t): Anders Wijkman (PPE-DE) komissiolle

(8. lokakuuta 2003)

Aihe: Aivokalvontulehduksen torjuminen Afrikassa

Afrikassa esiintyy jatkuvasti aivonkalvontulehdusepidemioita, jotka tappavat ja vammauttavat pysyvästi tuhansia ihmisiä. Aivonkalvontulehdusbakteerin uuden muodon — W135:n — syntyminen on tehnyt perinteisesti käytetyt rokotteet tehottomiksi, jopa käyttökelvottomiksi. WHO:n alainen yleisen yksityisyyden kumppanuus on pystynyt kehittämään ennätysajassa uuden muodon vastaisen rokotteen. Koska epidemian puhkeaminen on todennäköistä joissakin osissa Afrikkaa vuoden 2004 alkupuolella, epidemian tehokkaan torjumisen varmistaminen edellyttää useiden miljoonien rokoteannosten varaston muodostamista. Tehokkaan valmiusohjelman kustannusten arvioidaan olevan 8,5 miljoonaa euroa. Suurin osa näistä varoista on käytettävä välittömästi, sillä uuden epidemian puhkeamista ei voida jäädä odottamaan.

Mikä tulee olemaan EU:n rooli vakavan aivonkalvontulehdusepidemian torjumisessa nk. aivonkalvon-tulehdusvyöhykkeen maissa seuraavien kuukausien aikana?

Poul Nielsonin komission puolesta antama vastaus

(18. marraskuuta 2003)

Euroopan yhteisöjen komissio on tietoinen aivokalvontulehdusepidemian ja erityisesti uuden W135-kannan ilmaantumisen aiheuttamasta huolestuttavasta tilanteesta Afrikassa.

Euroopan yhteisö tukee Länsi-Afrikassa, jossa tilanne on pahin, alueellista ohjelmaa ”Support for the Strengthening of vaccine independence in Africa, d'Appui au reinforcement de ľIndependence Vaccinale en Afrique” (Afrikan itsenäisyyden vahvistaminen rokotteiden suhteen). Tämän ohjelman avulla vahvistetaan rokotusvarastojen hallinnoinnin ja käyttöönoton koordinointia alueen maiden välillä yhteistyössä maailman terveysjärjestön WHO:n kanssa. Tämä humanitaarisen avun toimiston ECHOn kanssa yhteistyössä toteutettava ohjelma osoittautui erittäin tehokkaaksi alueella viimeksi riehuneen keltakuume-epidemian aikana, ja ohjelmasta voitaisiin myös tukea vastaavia toimenpiteitä aivokalvontulehdusepidemian yhteydessä.

Euroopan yhteisöjen komissio on parhaillaan laatimassa Länsi-Afrikan aluestrategian alaista terveydenhuoltoalan ohjelmaa (15 miljoonaa euroa), ja tutkimme mahdollisuuksia varautua (esimerkiksi rokote-varastojen avulla) alueella esiintyviin pääasiallisiin epidemioihin (aivokalvontulehdus mukaan luettuna) ja kyetä toteamaan taudit varhaisessa vaiheessa ja reagoida niihin. Ennaltaehkäisyä voitaisiin tehostaa laajentamalla kolmitehorokotteen käyttö maihin, joissa tautia esiintyy, esimerkiksi GAVIn (Global Alliance for Vaccines and Immunizations) ja muiden alueella toimivien organisaatioiden tukemien strategioiden avulla, mutta rokotteessa on vielä teknisiä immunogeenisuusongelmia lasten suhteen ja tämän vuoksi vaikeuksia sen sisällyttämisessä EPI-rokotusohjelmaan (Expanded Programme of Immunization). Euroopan yhteisö tukee myös tehokkaampien ja käyttökelpoisempien aivokalvontulehdusrokotteiden kehittämistä.

Euroopan yhteisöllä on myös selkeä strategia katastrofien ehkäisyä ja niihin valmistautumista varten, ja tälle toiminnalle säännönmukaisten ohjelmien kautta myönnettävää tukea (A- ja B-määrärahat) on tarpeen lisätä kumppanimaiden päättämän priorisoinnin mukaan.

Viime vuoden aikana Euroopan yhteisö on rahoittanut aivokalvontulehdusesiintymiä koskevia toimenpiteitä Afrikassa yhteensä 920 000 eurolla ECHOn kautta. Suurin osa tästä avustuksesta osoitettiin noin 600 000 aivokalvontulehdusrokoteannoksen ostamiseen. Useimmat rokotteet olivat kolmen ryhmään, klassisiin A- ja C-serotyyppeihin sekä uuteen vastustuskykyiseen W135-kantaan, tehoavaa kolmitehoista ACW-tyyppiä. Tällä hetkellä ECHO laatii yksivuotista ohjelmaa, jonka tavoitteena on reagoida nopeammin alueen epidemioihin. Komissio tukee myös olennaisia ennaltaehkäisy- ja hoitopalveluja, jotka ovat perustana pitkän aikavälin toimintakyvylle alueen epidemioita koskevassa varhaisvaroitus-, toteamis- ja reagointijärjestelmässä.

Humanitaarisen avun toimiston (ECHO) suorittamissa humanitaarisissa operaatioissa on yleisenä periaatteena, ettei varastojen hankkimista etukäteen voida rahoittaa mahdollista humanitaarista hätätilannetta koskevan ennusteen perusteella. ECHOn toimintaperiaatteena on vastata määriteltyihin tarpeisiin tietyssä humanitaarisessa kriisitilanteessa, ja sen resurssit saadaan hätätilanteen syntyessä nopeasti käyttöön ECHOn täytäntöönpanokumppaneiden avulla ja humanitaaristen järjestöjen toimenpide-ehdotusten perusteella. ECHO rahoittaa toiminta-aikana syntyneet kumppaneiden kustannukset ja voi harkita myös sellaisten tuotteiden kustannusten korvaamista, jotka on hankittu ja varastoitu ennen avustussopimuksen allekirjoittamista ja jaetaan sen jälkeen, jos varastot käytetään sopimusaikana ja rahoitettavan toiminnan puitteissa.